Sep 08,2017
అపోలో సంగీతారెడ్డికి గౌరవ డాక్టరేట్‌
నవతెలంగాణ, వాణిజ్య విభాగం: ప్రజలకు మెరుగైన వైద్య సేవలను అందుబాటులోకి తేవడంతో పాటు.. హెల్త్‌ ఐటీ అభివృద్ధికి విశేషంగా కృషి చేస్తున్నందుకు గాను అపోలో హాస్పిటల్స్‌ జాయింట్‌ మేనేజింగ్‌ డైరెక్టర్‌ సంగీతా రెడ్డికి గౌరవ డాక్టరేట్‌ లభించింది. ఆస్ట్రేలియాకు చెందిన మాక్క్యూరీ విశ్వవిద్యాలయం గురువారం హైదరాబాద్‌లో ఏర్పాటు చేసిన ఒక కార్యక్రమంలో సంగీతాకు గౌరవ డాక్టరేట్‌ను ప్రధానం చేసింది. భారత ఆరోగ్య సంరక్షణలో చేపడుతున్న అనేక మార్పులతో పాటు దేశ, విదేశాల్లో హెల్త్‌ ఐటీ అభివృద్ధికి విశేషంగా కృషి చేస్తున్నందుకు సంగీతాకు ఈ డాక్టరేట్‌ అందిస్తున్నట్టుగా ఆస్ట్రేలియా విశ్వవిద్యాలయ ఉప కులపతి ప్రొఫెసర్‌ ఎస్‌ బ్రూస్‌ డౌటన్‌ తెలిపారు. కార్యక్రమంలో భాగంగా దీర్ఘకాలికమైన, పరస్పర ప్రయోజనాల నిమిత్తం విద్యా మార్పిడి కోసం అపోలో హాస్పిటల్స్‌, మాక్క్యూరీ యూనివర్సిటీ సహకార ఒప్పందాన్ని కుదుర్చుకున్నాయి. ఈ కార్యక్రమంలో అపోలో హాస్పిటల్స్‌ వ్యవస్థాకులు, చైర్మెన్‌ డాక్టర్‌ సి. ప్రతాప్‌ రెడ్డి మాట్లాడుతూ ప్రపంచ స్థాయి వైద్యులను సమాజానికి అందించడానికి ఈ ఒప్పందం ఎంతగానో దోహదం చేస్తుందని తెలిపారు.
మీ స్నేహితులకు రికమెండ్ చెయ్యండి